Gaidene
Gaidene (arī Gaidēnu upīte, Gaidupe, Gaitas upe, Gaitas upīte, Silnieku upe) ir Amatas kreisā krasta pieteka Cēsu novadā. Augštece dažādās kartēs upes tecējums atšķiras. "Jāņa Sētas" kartē Gaidene iztek no Alaiņu ezera un tek gar Ģikšiem, bet LĢIA kartē iztece ir pie Ķauļiem. Tek ziemeļu - ziemeļaustrumu virzienā. Ietek Amatā augšpus Līču mājām. Lejtecē upi šķērso valsts autoceļš P31 (Ērgļi — Drabeši).